林芊妤

林芊妤係香港YouTuber、演員、瑜伽教練、節目主持人，無綫電視前藝員，2008年出道，喺節目《耳分高下》入面做「Sing之天使」雪梨，因為出眾嘅身材而畀娛樂雜誌叫做「港版瑤瑤」、「港版明日花」，其他外號有「雪梨」、「Coffee」、「咖啡」、「林咖啡」。

簡歷
林芊妤響2008年簽約無綫電視，出道作品係《耳分高下》嘅「Sing之天使」雪梨，2012年棄用原名，改用而家個藝名。

2014年6月14號晚，林芊妤俾雜誌影到佢同未來接班人林知譽到香港國際金融中心遊走半日，最後兩人更被拍到一齊進入商場內嘅傷殘廁所近半個鐘，期間更傳出女方嘅呻吟聲，逃走嗰陣佢向追訪記者辯稱只係同朋友「Gathering」。呢件事激嬲咗無綫電視高層，而且樂易玲更加話或者會炒咗佢。2014年7月2號朝早，林芊妤返無綫電視，同對方傾好之後，最後和平解約，結束六年嘅賓主關係。目前佢繼續發展佢嘅娛樂事業，更做咗瑜伽教練，但係工作方面已經同無綫電視無關。

喺2019年，佢已經係娛樂圈中知名嘅瑜伽導師，有唔少藝人跟佢上堂，佢重喺YouTube發展自己嘅事業。

2020年4月30號，林芊妤嘅YouTube頻道訂閱突破100萬，成爲第一個以粵語爲主要語言而突破100萬嘅香港個人YouTube頻道。

截止2022年1月，林芊妤嘅Youtube頻道已經突破150萬訂閱。

演出

電視劇集

電視節目
2016年：《網絡瘋人》主持
2017年：《胸 x 計》主持
2017年：《KO KOL》第5集嘉賓
2017年：《超低能特攻隊》第3個禮拜嘉賓
2019年：《晚吹—女學生·吹水班》第6集嘉賓
2021年：《囝囝女女730》第236集嘉賓
2022年：《Auntie妳好》 第19集嘉賓
2023年：《經緯線》第348集受訪者
2023年：《廚神奶奶是你媽》 第6-7集嘉賓

電視節目
2017年：《吾男吾女》主持

劇集
2017年：《賤民20》 飾演 Z嘅前老婆

廣告
2020年：BOOSTER HK 做 港澳星級代言人
2021年：李健駕駛學校 做 代言人

香港女演員
前無綫電視女藝員
香港女模特兒
香港YouTuber
婉霞
匯知中學舊生